На основу Уредбе о утврђивању Програма подстицаја за спровођење мера и активности неопходних за достизање утврђених циљева из области управљања миграцијама у јединицама локалне самоуправе, за 2022. годину („Службени гласник РС”, број 9/22 од 21. јануара 2022. године), Комесаријат за избеглице и миграције Републике Србије (у даљем тексту: Комесаријат), дана 15. априла 2022. године, расписује

**ЈАВНИ ПОЗИВ**

 Јединицама локалне самоуправе у Републици Србији на територији Аутономне покрајне Косово и Метохија за доделу средстава намењених за набавку и доделу робе и материјала за покретање, развој и унапређење доходовних активности у пољопривредној, занатској, услужној или другој области за интерно расељена лица док су у расељеништву, која живе на њиховој територији.

 **Максимални износ** средстава намењених за набавку и доделу робе и материјала за покретање, развој и унапређење доходовних активности у пољопривредној, занатској, услужној или другој области за интерно расељена лица док су у расељеништву, по јединици локалне самоуправе, **заједно са учешћем јединице локалне самоуправе, износи 1.000.000,00 (једанмилиондинара).**

 Максимални износ робе и материјала за покретање, развој и унапређење доходовних активности у пољопривредној, занатској, услужној или другој области, по породичном домаћинству корисника, **износи 200.000 (двестотинехиљададинара).**

1. **Критеријуми за учешће јединица локалне самоуправе**

За учешће на Јавном позиву, потребно је да јединица локалне самоуправе испуњава следеће критеријуме:

1. да је образован Савет за миграције;
2. да је усвојен план активности у којем је наведена мера у области управљања миграцијама;
3. да постоје персонални и технички капацитети за реализацију мере, односно активности (спремност јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности);
4. да је доставила доказе о наменском утрошку средстава која су јој додељивана кроз раније сличне програме и пројекте, закључно са јуном 2018. године.
5. да је за базу трајних решења Комесаријату за избеглице и миграције доставила податке о изабраним корисницима, по уговорима закљученим између Комесаријата за избеглице и миграције и односне јединице локалне самоуправе, закључно са јуном 2018. године, (осим за јединице локалне самоуправе које имају важеће анексе или су вратиле неутрошена средства);
6. да је спремна да учествује у износу од најмање 5%, односно најмање 10% од вредности подстицаја, мере односно активности, за коју се пријављује (недовољно развијене, изразито недовољно развијене и јединице локалне самоуправе које се налазе у девастираном подручју у износу од најмање 5% од износа средстава који је потребан за реализацију активности, остале јединице локалне самоуправе у износу од најмање 10% од износа средстава који је потребан за реализацију активности). Развијеност јединица локалне самоуправе утврђује се у складу са Законом о регионалном развоју („Службени гласник РС” бр. 51/09 и 30/10) и Уредбом о утврђивању јединствене листе развијености региона и јединица локалне самоуправе за 2014. годину („Службени гласник РС” број 104/14)

 Јединице локалне самоуправе које се налазе на територији Аутономне покрајине Косово и Метохија, које немају сопствених прихода, ослобођене су обавезе учешћа сопственим средствима у реализацији подстицаја, мера, односно активности за коју се пријављују.

1. **Обавезна документација**

Јединица локалне самоуправе, приликом пријаве на Јавни позив, доставља следећу документацију:

1. попуњен образац пријаве
2. фотокопију акта о образовању/формирању Савета за миграције;
3. локални акциони план или други стратешки акт у коме је наведена активност из Јавног позива, уколико јединица локалне самоуправе није усвојила акциони плана потребно је доставити изјаву о спремности јединица локалне самоуправе да акциони план усвоји.
4. изјаву о спремности јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности (изјава мора бити заведена и потписана);
5. фотокопију потврда Комесаријата о наменском утрошку средстава додељених за стварање и побољшање услова живота и становања и економско осамостаљивање избеглица и интерно расељених лица, закључно са средствима одобреним по јавним позивима Комесаријата за избеглице и миграције из јуном 2018. године/поднета документација;
6. изјаву о спремности јединице локалне самоуправе да партиципира сопственим средствима у реализацији активности (изјава мора бити заведена и потписана).

Уколико пријаву на Јавни позив подноси јединица локалне самоуправе која се налази на територији Аутономне покрајине Косово и Метохија и нема сопствене приходе, она не подноси документ из тачке 6).

1. **Критеријуми за расподелу средстава за спровођење ктивности**

Расподела средстава за спровођење активности у јединици локалне самоуправе врши се на основу бодова утврђених у складу са следећим критеријумима:

1) неопходност мере, односно активности у јединици локалне самоуправе – 20 бодова;

2) да ли су предвиђене активности јасно формулисане, изводљиве и добро испланиране – 20 бодова;

3) доступност крајњим корисницима у јединици локалне самоуправе – 20 бодова;

4) број потенцијалних крајњих корисника у јединици локалне самоуправе – 10 бодова;

5) одрживост мере, односно активности у јединици локалне самоуправе – 10 бодова;

6) претходно искуство јединице локалне самоуправе у погледу реализације мера,

односно активности у области управљања миграцијама – 10 бодова;

7) могућност јединице локалне самоуправе у погледу реализације мера, односно

активности у области управљања миграцијама – 10 бодова.

Минималан број бодова који је неопходан како би се јединица локалне самоуправе квалификовала за доделу средстава за спровођење активности је 60 бодова.

 Образац пријаве који се може наћи на интернет страници Комесаријата (www.kirs.gov.rs) и пратећу документацију потребно је доставити на адресу: Комесаријат за избеглице и миграције Републике Србије, ул. Народних хероја бр. 4, Нови Београд, најкасније до **26. априла 2022. године,** са назнаком: „**ЈАВНИ ПОЗИВ -** за набавку и доделу робе и материјала за покретање, развој и унапређење доходовних активности – АП КиМ”.

Пристигле пријаве разматра Комисија за избор јединица локалне самоуправе у Републици Србији на територији Аутономне покрајне Косово и Метохија за доделу средстава намењених за набавку и доделу робе и материјала за покретање, развој и унапређење доходовних активности у пољопривредној, занатској, услужној или другој области за интерно расељена лица док су у расељеништву (у даљем тексту: Комисија) и у складу са наведеним критеријумима, утврђује листу јединица локалне самоуправе у Републици Србији на територији Аутономне покрајне Косово и Метохија за доделу средстава намењених за набавку и доделу робе и материјала за покретање, развој и унапређење доходовних активности у пољопривредној, занатској, услужној или другој области за интерно расељена лица док су у расељеништву (у даљем тексту: Листа).

**Одлуку** о избору јединица локалне самоуправе у Републици Србији на територији Аутономне покрајне Косово и Метохија којима се додељују средства намењенa за набавку и доделу робе и материјала за покретање, развој и унапређење доходовних активности у пољопривредној, занатској, услужној или другој области за интерно расељена лица док су у расељеништву доноси комесар, на основу утврђене Листе.